

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 376/23.11.2023**

**privind aprobarea studiului de fezabilitate, a indicatorilor tehnico-economici și a devizului general pentru obiectivul de investiții** **”** **Modernizare străzi în municipiul Satu Mare Lot 2” aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului de investiție:**

**” Modernizare străzi în municipiul Satu Mare Lot 2”**

Consiliul Local al Municipiului Satu Mare,

Analizând proiectul de hotărâre nr. 67397/17.11.2023, referatul de aprobare al inițiatorului, înregistrat sub nr. 67399/17.11.2023, raportul de specialitate comun al Direcției Economice și al Serviciului investiții, gospodărire-întreținere înregistrat sub nr.67401/17.11.2023, avizele comisiilor de specialitate ale Consiliului Local Satu Mare,

Având în vedere procesul verbal ale comisiei tehnico-economice cu nr. 67207/17.11.2023,

În conformitate cu prevederile:

* Hotărârii de Guvern cu nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice a art. 44 din Legea 273/2006 privind finanțele publice local precum și a art. 129 alin. (2) lit. c) din O.U.G. nr. 57/2019 privind Codul administrativ
* Ordonanţei de Urgenţă nr.95/2021 pentru aprobarea Programului naţional de investiţii "Anghel Saligny",
* Ordinului nr.1333/2021 privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny",

Luând în considerare prevederile:

* art. 44 alin. (1) și alin. (4) din Legea nr. 273/2006 privind finanțele publice locale, cu modificările și completările ulterioare,
* HG nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiţii finanțate din fonduri publice, cu modificările și completările ulterioare,
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
* art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare,
* art. 139 alin. (3) lit. d) și g) și prevederile art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă următoarea:

**H O T Ă R Â R E:**

**Art. 1** Se aprobă Studiul de Fezabilitate aferent obiectivului de investiții „**Modernizare străzi în municipiul Satu Mare Lot 2**”, conform Anexei nr.1, care face parte din prezenta hotărâre.

**Art. 2** Se aprobă indicatorii tehnico-economici la obiectivul de investiții „**Modernizare străzi în municipiul Satu Mare Lot 2**”, conform Anexei nr.2, care face parte din prezenta hotărâre.

**Art. 3** Se aprobă devizul general aferent obiectivului de investiții **„Modernizare străzi în municipiul Satu Mare Lot 2”** conform Anexei nr.3, care face parte din prezenta hotărâre.

**Art. 4** Se aprobă finanțarea de la bugetul local al Municipiului Satu Mare a sumei de 4.806.939,14 lei (TVA inclus), reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021.

**Art. 5** Anexele nr. 1, 2 și 3 fac parte integrantă din prezenta hotărâre.

**Art. 6** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului-Județul Satu Mare, Direcției Economice, Serviciului Patrimoniu, Concesionări, Închirieri și Ministerului Dezvoltării, Lucrărilor Publice și Administrației prin intermediul Serviciului Investiții, Gospodărire-Întreținere.

**Președinte de ședință, Contrasemnează**

**Steinbinder Ingrid**   **Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. d), g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 19 |
| Nr. total al consilierilor absenţi | 4 |
| Voturi pentru | 19 |
| Voturi împotrivă | 0 |
| Abţineri | 0 |

Redactat în 3 exemplare originale